தட்டை முதலில் தடவி தடவி பார்த்தேன், முதலில் தென்பட்டது ரைஸ், அதன் இடது பக்கம் கையை கொண்டு செல்ல அங்கு வடை போன்று நாலைந்து இருந்தது, அதற்க்கு மேலே வெங்காயம், கேரட் போட்ட சலட், அதற்க்கு பக்கத்தில் குருமா போன்று ஒன்று, அதற்க்கு பக்கத்தில் வெங்காய பச்சடி (ரைத்தா), அதற்க்கு கீழே தடவி பார்க்க அலுமினிய காகிதத்தில் சுற்றி வைக்கப்பட்ட ஒன்று. ஒவ்வொன்றையும் நக்கியும், தொட்டும், தடவியும் பார்த்து இதுதான் என்று குத்துமதிப்பாக தெரிந்து வைத்துக்கொண்டேன். பொதுவாகவே சாப்பிடும்போது இதைதான் தொட்டுக்கொள்ள வேண்டும் என்று எழுதபடாத சட்டம் ஒன்று உண்டு..... உதாரனத்திற்க்கு சொல்வதென்றால், இட்லிக்கு சட்னி சாம்பார், பூரிக்கு கிழங்கு, சாதத்திற்கு ரசம், சப்பாத்திக்கு குருமா என்று ஒரு பட்டியலே உண்டு.... சில நேரங்களில் இந்த எழுதபடாத விதியை உடைத்து பார்த்தால் ஒரு புதிய அருமையான ருசி தெரியும், உதாரணமாக இட்லிக்கு கிழங்கு, பூரிக்கு சாம்பார், சப்பாத்திக்கு மாங்காய் ஊறுகாய், பாயசத்திற்கு அப்பளம், சாதத்திற்கு குருமா, ஆப்பத்திற்கு இட்லி பொடி என்று ஒரு பெரிய பட்டியலே உண்டு. இப்படி நாம் சாப்பிடுவது என்பது நமக்கே தெரியாமல் நடந்தால்தான் உண்டு.... அதை இங்கே காணலாம், ருசிக்கலாம்.